1. Kanjeng Susuhunan ing Giriparapen ; wewejanganipun wisikan ananing Dat.2. Kanjeng Susuhunan ing Darajat ; wewejanganipun wedharan wahananing Dat.3. Kanjeng Susuhunan ing Atasangin ; wewejanganipun gelar kahananing Dat.4. Kanjeng Susuhunan ing Kalijaga ; wewejanganipun pambukaning tata malige ing dalem Betalmakmur.5. Kanjeng Susuhunan ing Tembayat ; kalilan dening Kanjeng Susuhunan ing Kalijaga amiridaken wewejanganipun pambukaning tata malige ing Betalmakmur.6. Kanjeng Susuhunan ing Padusan ; wewejanganipun pambukaning tata malige ing dalem Betalmukadas.7. Kanjeng Susuhunan ing Kudus ; wewejanganipun panetep santosaning iman.8. Kanjeng Susuhunan ing Geseng ; wewejanganipun sasahidan. Dene wewejangan ingkang sampun kasebat ing nginggil punika suraosipun inggih nunggil kamawon, amargi sami wewiridan saking pamejangipun Kanjeng Susuhunan ing Ampeldhenta, sadaya.